Одлука о расписивању републичког референдума (2011)
На основу члана 70. став 1. тачке 2. и 5. Устава Републике Српске, чланова 182. и 186. став 1. и 2. Пословника Народне скупштине Републике Српске („Службени гласник Републике Српске“, број 31/11) и чланова 10. и 11. Закона о референдуму и грађанској иницијативи Републике Српске („Службени гласник Републике Српске“, број 42/10), Народна скупштина Републике Српске на Четвртој посебној сједници, одржаној 13. априла 2011. године, донијела је

Републички референдум расписује се на цијелој територији Републике Српске.

Референдумско питање о којем ће се изјаснити грађани Републике Српске гласи:

Да ли подржавате наметнуте законе од стране Високог представника међународне заједнице у БиХ, посебно о Суду и тужилаштву БиХ и њихову неуставну верификацију у Парламентарној скупштини БиХ?

За дан одржавања референдума утврђује се прва недјеља по истеку 45 дана од дана ступања на снагу ове одлуке.

За обезбјеђивање финансијских средстава и техничке подршке потребне за спровођење овог референдума задужује се Влада Републике Српске.

Ова одлука ступа на снагу наредног дана од дана објављивања у „Службеном гласнику Републике Српске“.

Број: 01-614/11 
13. априла 2011. године 
Бања Лука

Предсједник 
Народне скупштине 
Мр Игор Радојичић, с. р.

Извори 
 „Службени гласник Републике Српске“, број 45/11

Одлуке Републике Српске